Diari Oficial de la Generalitat Valenciana


Sumari del DOGV 5377, del 30-10-2006 (2006/12547)

ORDE de 24 d'octubre de 2006, de la Conselleria d'Agricultura, Pesca i Alimentació, per la qual se suspén el termini de presentació de sol·licituds per a l'exercici 2007 de distintes ajudes amb bases reguladores en vigor, gestionades per l'Àrea de Foment i Garantia Agrària.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5377

Data del DOGV
:   30-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12022


Data del document
:   24-10-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * explotació agrària
    * suport econòmic
    * agres
    * modernització de l'explotació agrària
    * FEOGA Garantia
    * ajuda a l'agricultura
    * explotació agrària en comú
    * jove agricultor
    * ajuda pública

ORDE de 24 d'octubre de 2006, de la Conselleria d'Agricultura, Pesca i Alimentació, per la qual se suspén el termini de presentació de sol·licituds per a l'exercici 2007 de distintes ajudes amb bases reguladores en vigor, gestionades per l'Àrea de Foment i Garantia Agrària. [2006/12533]  
Des de gener de l'any 2000, l'aplicació a la Comunitat Valenciana de determinades mesures estructurals del sector agrari ha respost a allò que es normativitza en el Reglament (CE) núm. 1257/1999, del Consell, de 17 de maig, per al Desenvolupament Rural, desplegades algunes per preceptes legislatius d'àmbit estatal i finançades, d'altres, amb fons europeus procedents de la Secció Orientació del FEOGA.  
En l'article 93 del Reglament (CE) núm. 1698/2005, del Consell, de 20 de setembre, relatiu a l'ajuda al desenrotllament rural a través del FEADER, es disposa la derogació del Reglament (CE) 1257/1999 amb efecte d'1 de gener de 2007 i s'establixen les normes generals que regulen a partir d'eixa data l'ajuda comunitària al desenvolupament rural, es definixen els objectius a què ha de contribuir la seua política en el període que es prolonga fins a l'any 2013 i es definixen i s'establixen els processos d'organització, presa de decisions i finançament, com a elements de programació.  
Atés tot això, i establides ja les directrius estratègiques comunitàries, queda per aprovar el Pla Estratègic Nacional i el Programa de Desenrotllament Rural de la Comunitat Valenciana que requerix per a la seua concreció l'aprovació, així mateix, del marc nacional a què es fa referència en l'article 15 del Reglament (CE) 1698/2005  
Esta situació aconsella, fins que es complete la normativa europea, concretament el reglament d'aplicació del de Desenvolupament Rural, i l'estatal, bàsicament pel que fa al marc nacional, posposar l'adaptació de les bases reguladores de les ajudes a aplicar a la Comunitat Valenciana i que actualment es troben en vigor.  
Per això, vista la proposta del subsecretari de la Conselleria d'Agricultura, Pesca i Alimentació, en l'exercici de les funcions que tinc atribuïdes,  
ORDENE  
Apartat únic  
1. Se suspén el termini de presentació de sol·licituds per a l'any 2007 de les ajudes regulades per les normes següents:  
. Orde de 20 de desembre de 2001, de la Conselleria d'Agricultura, Pesca i Alimentació, per l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.  
. Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i l'explotació en comú de les explotacions agràries.  
. Orde d'1 de febrer de 2006, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i l'explotació en comú de les plantacions de cítrics i altres espècies llenyoses.  
2. El termini de sol·licitud per a l'any 2007 de les ajudes regulades per les ordes esmentades en el punt anterior serà publicat en el Diari Oficial de la Generalitat.  
DISPOSICIÓ FINAL  
Esta orde entrarà en vigor el mateix dia que es publique en el Diari Oficial de la Generalitat.  
València, 24 d'octubre de 2006  
El conseller d'Agricultura, Pesca i Alimentació,  
JUAN GABRIEL COTINO FERRER